Ahatinoīdejas

Ahatinoīdejas (Achatinoidea) ir gliemežu klases virsdzimta, kas iekļauj sevī sauszemes gliemežus, kas ir plaši pazīstami kā Āfrikas milzu gliemeži. Virsdzimta tiek piedēvēta angļu pētniekam un malakologam Viljamam Svensonam, kurš 1840. gadā izveidoja Achatinae apakšdzimtu. Achatinoidea nosaukums nāk Achatina ģints, kurā ir iekļauti daži no pašiem lielākajiem sauszemes gliemežiem.

 Apraksts 
Čaula parasti ir savīta pa labi, izmēros no vidējas līdz lielai (dažas sugas var sasniegt 30 cm garumu), pēc fomas olveidīga, stabveidīga vai vārpstveidīga. Atvere ir vienkārša, kolumelas mala bieži vien ir nošķelta. Žoklis ir piknognats, gluds vai ar noapaļotām ribām. Pēda ir gluda. Niere ir mezuretrāla, urīnvadi atvērti vai arī pirmais urīnvads aizvērts. Reproduktīvais trakts ir vienkāršs. Dzimumloceklis ir ar maksti. Spermatekālajam kātiņam nav divertikula, tas lielākoties nav saistīts ar sēklvadu, lai gan parasti cieši pieaudzis tam.Schileyko, A. A. (1999). Treatise on Recent terrestrial pulmonate molluscs. Part 4. Draparnaudiidae, Caryodidae, Macrocyclidae, Acavidae, Clavatoridae, Dorcasiidae, Sculptariidae, Corillidae, Plectopylidae, Megalobulimidae, Strophocheilidae, Cerionidae, Achatinidae, Subulinidae, Glessulidae, Micractaeonidae, Ferussaciidae. Ruthenica. Supplement 2: 437-564. Moskva. 473. lpp

 Ekoloģija 
Ahatinoīdejas ir izplatītas pārsvarā Āfrikā un tai pieguļošajās Atlantijas okeāna salās. Viena suga ir ievesta daudzās tropiskajās un subtropiskajās valstīs. Ahatinoīdejas ir zālēdāji, kas barojas ar plašu augu klāstu, tostarp kultūraugiem, lapām un stublājiem. Ahatinoīdejas ir pazīstamas arī ar savām estivācijas spējām, t.i. iegrimt miera stāvoklī, kas ļauj tām izdzīvot sausuma vai ekstremālu temperatūru periodos.

 Sistemātika 
Ahatinoīdeju virsdzimtu veido šādas dzimtasMolluscaBase:
 virsdzimta: Achatinoidea Swainson, 1840
 dzimta: Achatinidae Swainson, 1840
 dzimta: Aillyidae H. B. Baker, 1955
 dzimta: Ferussaciidae Bourguignat, 1883
 dzimta: Micractaeonidae Schileyko, 1999

 Atsauces 

Kategorija:Gliemeži